

Астрахан ауданы

Старый Колутон селосы

 «Ақбота» балабақша тәрбиешісі

Тасбулатова Айгерім Мұратқызы

**Табиғатым өмірім!**

Табиғат қандай тамаша,

көз салып оған қарасаң...- деп, халқымыз жырлағандай, еліміздің табиғаты шіркін, көз тоймас асыл қазына. Осы жайнаған асыл қазынамызды қорғау әр тірі жанның парызы емес пе?!

 Аяулы табиғатсыз осы ғаламда өмір сүру, тіршілік ету мүмкін емес еді. Сол себепті табиғатты қорғауды келешек ұрпаққа анасының құрсағында жатқаннан бастап тәрбиелей берсек ерте болмайды деп ойлаймын. Ата-бабаларымыз "тәрбие-отбасынан басталады", сондай ақ "білімнің кілті-тәрбие" - деп, текке айтпаса керек. Сол себепті де,өзім балабақша балаларына әсем табиғатымызбен жақын таныстыра отыра, оның әр тасы мен топырағын сүйюге, аялауға, қорғауға, бағалауға тәрбиелеудемін.

 Балаларды әр жыл мезгілімен таныстыра отыра, оның әр бір өзгерістері жайлы, сонымен қатар, әсемдігі мен әдемілігі жайлы, сұлулығы мен бір біріне ұқсамайтын ерекшеліктері жайлы, жануарлардың түрлері мен өсімдіктердің сан алуандығы , тіпті тастар мен құмдар, ауа, су, бұлт, барша ғаламға жылу мен жарық сәулесін шашқан күн мен қараңғы аспанда өз сұлулығымен әрленген жұлдыздар мен ай жайлы, жалпы өлі табиғат пен тірі табиғат жайлы түсініктер, тіпті олардың адам өміріне пайда-зияны жайлы серуен кезінде, ұйымдастырылған оқу қызметі кезінде білім берудемін.

К.Д. Ушинский «Баланы табиғатпен жастай таныстыра дамыту, оның өзіндік логикалық ойлауын, сөздік қорын, сананың жетілуіне әсері мол» екенін атап көрсеткен. Логикалық ойдың, пікірдің дамуы баланың келешекте рухының жоғары болуына, батыл пікір, нақты шешім айтуына және оны дәлелдеп беруге жетелейді.

 Қазіргі кезде экология мәселесі нашарлап кетті. Экологияны қорғау, табиғатты сақтау қазіргі жастардың қолында. Табиғаттың сырын қазіргі кезге дейін ғалымдар зерттеуде. Ақын -жазушыларда табиғатты сан жетпес алтынға теңеп суреттейді. Себебі табиғат пен адам бір-бірінсіз өмір сүре алмайды. Қазақ халқында табиғатты құрмет тұтады, жұлдыздарға қарап бағыт - бағдарды болжайды. Табиғат-адамның еңбегінсіз, адам игілігі үшін жаратылған жаратылыстың сыйы. «Ғаламның ғажайып көркі де сонда, сыры да сонда, мақамы да сонда»,-деп А. Машанов айтпақшы тілсіз табиғаттың тылсымын түсініп, оны аялау, қорғау және көркейту мына келе жатқан жас ұрпақтың қолында. Олай болса, ауамыз таза, әдемі өмір сүргіміз келсе, келешек ұрпаққа дұрыс тәрбие мен білім беріп, әсем табиғатымызды қорғап, күтіп баптайық ағайын!